Všeobecné záväzné nariadenie

obce Š T E R U S Y

č. 2/2015

O  MIESTACH URČENÝCH

NA UMIESTŇOVANIE VOLEBNÝCH PLAGÁTOV POČAS VOLEBNEJ KAMPANE PRED VOĽBAMI DO NÁRODNEJ RADY SLOVENSKEJ REPUBLIKY V ROKU 2016

##

Návrh VZN vyvesený na úradnej tabuli v obci Šterusy dňa 11.11.2015

Návrh VZN zverejnený na webovej stránke obce dňa 11.11.2015

VZN schválené Obecným zastupiteľstvom v Šterusoch dňa: 11.12.2015

VZN vyvesené na úradnej tabuli v obci Šterusy dňa: 15.12.2015

VZN nadobúda účinnosť dňom: 01.01.2016

 Obec Šterusy na základe Zákona č. 369/1990 Zb. o obecnom zriadení a na základe § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov vydáva toto:

# Všeobecné záväzné nariadenie obce Šterusy č. 2/2015

**o miestach určených na umiestňovanie volebných plagátov počas volebnej kampane pred voľbami do Národnej rady Slovenskej republiky v roku 2016**

**§ 1**

Toto všeobecne záväzné nariadenie (ďalej len VZN) upravuje podmienky umiestňovania volebných plagátov počas volebnej kampane pred voľbami do Národnej rady Slovenskej republiky.

**§ 2**

Volebná kampaň začína v súlade s § 2 zákona č. 181/2014 Z. z. dňom uverejnenia rozhodnutia o vyhlásení volieb v Zbierke zákonov SR a končí 48 hodín predo dňom volieb.

**§ 3**

1. Z dôvodu zabezpečenia zásad rovnosti kandidujúcich politických strán alebo koalícií počas volebnej kampane Obec Šterusy v súlade s § 30 zákona č. 181/2014 Z. z. o volebnej kampani pred voľbami do Národnej rady Slovenskej republiky určuje miesta, na ktorých možno umiestňovať volebné plagáty:

**presklená vitrína nachádzajúca sa pred Obecným úradom, Šterusy č. 117**

**presklená vitrína nachádzajúca sa pred Bistrom Veronika, Šterusy č. 153**

1. Na uvedenom verejnom priestranstve budú pripravené miesta na vylepovanie plagátov pre každú politickú stranu alebo koalíciu v rovnakom rozsahu a s porovnateľnou možnosťou prístupu a pohľadu. Tieto miesta budú na stanovišti očíslované. Každej politickej strane alebo koalícií bude patriť číslo, ktoré získa pri oficiálnej registrácií a pod ktorým bude označovaná kandidátna listina.
2. Na inom, ako uvedenom verejnom priestranstve v §3 ods. 1 tohto VZN sa umiestnenie volebných plagátov nepovoľuje.
3. Ak politická strana alebo koalícia nevyužije vyhradený priestor, tento musí zostať voľný.
4. Kontrolu dodržiavania tohto VZN budú vykonávať poslanci Obecného zastupiteľstva.

**§ 4**

1. V prípade porušenia tohto VZN môže starosta obce uložiť právnickej alebo fyzickej osobe – podnikateľovi v súlade s § 27b ods. 2 zákona č. 369/1990 Zb. o obecnom zriadení v znení neskorších predpisov pokutu do výšky 6.638,00 eur.
2. Fyzické osoby je možné postihnúť za priestupok podľa § 46 zákona č. 372/1990 Zb. o priestupkoch v znení neskorších predpisov do výšky 33,00 eur.

**§ 5**

1. Na tomto VZN obce Šterusy sa uznieslo Obecné zastupiteľstvo v Šterusoch na svojom zasadnutí dňa 11.12.2015, číslo uznesenia 57/2015.
2. Účinnosť a platnosť tohto VZN končí dňom vykonania volieb do Národnej rady Slovenskej republiky v roku 2016.

 Bc. Zdenka Vlkovičová

 starostka obce